S E R M 0. 137 



turae, quam a patre acceperat, florentissimae faciendae causa, neque in 

 cultissimo hoc virorum quoque doctorum emporio dulcia ipsi literarum et 

 Philosophiae studia reniissius tractaret , quis miretur, A. A! in virum vere 

 eruditum oculos convertisse Academiae Groninganae Curatores, quern 

 JOHANNI BOSMANNO, vacante cathedra Logices, Metaphysices et disciplinae 

 moralis, successorem destinarent. Conditiones accepit, et mense Septembri 

 anno h. s. sexto , munus auspicatus est habita oratione de sentiendi dicendique 

 cum libertate turn modestia , atque hujus utriusque virtutis PhilosopJio inpri- 

 mis necessaria conjunctione. In provincia , quam nactus erat , administranda 

 insignem viri diligentiam omnes qui supersunt ex ilia aetate auditores uno 

 ore collaudant; inpriinis vero quibuscum privatim in Philosophiae arcana 

 interiora penetrare haud dedignabatur , ingeuii subtilis acumen et lats pa- 

 tentem doctrinae copiam in ipso cum magna benevolentia et persuadendi 

 voluntate conjunctam se admiratos esse profitentur. Quamvis vero , quod 

 gravissimae scientiae doctoribus perquam accidit molestum, juventus nostra, 

 si forte opportunitatem excipias Kantianae Philosophiae efflorescentis , phi- 

 losophandum quidein, sed paucis, arbitrari sit solita, ea tamen defuncto, 

 quern lugemus , collegae debetur laus , quod ne infelicissiniis quidem, quae 

 insecuta sunt, scientiarum ad humanitatem pertinentium temporibus, levem 

 et urnbraticam rationem scholas suas inquiuare passus sit. Itaque cum 

 periculum incidisset, ne Academia quoque Groningana tanquam pars Uni- 

 versitatis Parisinae quasi accessionis jure intercideret , certe degeneraret , 

 tantum abest, ut animo submisso tempestati cesserit, ut cum collegis 

 docendi munera obeuntibus strenue tuitus sit patriam , qua Academiae 

 apud nostrates adeo floruerunt, id est accuratam, atque ab ubertate doctri- 

 nae et sermonis elegantia commendatam instituendi rationem. Restituta 

 vero patria, atque ad pristinum vigorem resurgentibus doctrinarum studiis, 

 ipse quoque partos sibi eruditionis thesauros amplificare atque excolere 

 aliisque reserare nunquam destitit. Anno autem hujus seculi XIX ad XX 

 Rectoris munere functus orationem habuit doctam, et pro argument! natura 

 elegantem , qua probare conatus est , varia Etlnces cognoscendi , quae vocan- 

 tur , principia , a Philosophis proposita , enunciandi formulis mat/is quam re 

 discrepare. Et hanc quidem Annales Academiae nostrae typis expressam 

 continent. Insequenti vero anno, cum aegrotante medico eruditissimo , 



18 



